EELNÕU
NARVA LINNAVOLIKOGU
MÄÄRUS

Narva







         _________ 2005.a. nr ____

Narva linna eelarvest täiendava sotsiaaltoetuse maksmise kord

Kohaliku omavalitsuse korralduse seaduse (RT I 1993, 37, 558; RT I 1999, 82, 755; 2000, 51, 322; 2001, 24, 133; 82, 489; 100, 642; 2002, 29, 174; 36, 220; 50, 313; 53, 336; 58, 362; 61, 375; 63, 387; 64, 390 393; 68, 407; 82, 480; 96, 565; 99, 579; 2003, 1, 1; 4, 22, 23, 141; 88, 588; 2004, 41, 277; 56, 399; 81, 542) § 22 lõike 1 punkti 5 ja Sotsiaalhoolekande seaduse (RT I 1995, 21, 323; 2001, 98, 617; 2002, 53, 336; 61, 375; 64, 393; 90, 521; 2003, 58, 388; 75, 498; 88, 591; RT III 2004, 5, 45; RT I 2004, 27, 180; 89, 603, 604 ja 605; 2005, 9, 34; 18, 106) § 23 punkti 1 alusel.

1. Üldsätted

1.1. Narva linna eelarvest eraldatav täiendav sotsiaaltoetus (edaspidi toetus) on perekonna toimetuleku soodustamiseks linna eelarves toimetulekutoetuse väljamaksmiseks ette nähtud summadest vahendite olemasolu korral makstav rahaline toetus.
1.2. Toetust on õigus taotleda isikul, kelle elukohana rahvastikuregistris on registreeritud Narva linn.
1.3. Toetuse maksmiseks eraldatud vahendite kasutamist korraldab ja peab selle üle arvestust Narva linna Sotsiaalabiamet (edaspidi Sotsiaalabiamet).
2. Mõisted

2.1. Toetus on väikese sissetulekuga leibkondadele toimetuleku soodustamiseks ja hädavajalike kulutuste osaliseks katmiseks antav ühekordne rahaline toetus, mida saavad taotleda:

2.1.1. leibkonnad, kes taotluse esitamise ajal on Narva linna Sotsiaalabiameti kaudu saavad toimetulekutoetust;

2.1.2. leibkonnad, mille kõik täiskasvanud liikmed saavad töövõimetus- või vanaduspensioni ja ei tööta.

2.2. Leibkonnana käsitletakse üksikisikut, perekonda või ühist eluruumi ja ühtset tuluallikat ühiselt kasutavaid või ühise majapidamisega isikuid.

3. Toetuse maksmise põhjused.

3.1. Eesmärgiga säilitada taotleja või tema perekonna võimalikult iseseisev toimetulek ja hoidmaks ära abituse süvenemist Sotsiaalabiamet võib maksta toetust:

3.1.1. Laste suvelaagri tuusikute finantseerimiseks ja lastele toitlustamise korraldamiseks;

3.1.2. Gaasipliitide ja gaasiboilerite vahetamise hädavajadusel Küttegaasi ohutuse seaduse (RT I 2002, 49, 311; 2003, 88, 594; 2004, 18, 131; 19, 133; 30, 208) alusel; 
3.1.3. Stomatoloogilisel proteesimisel, pikaajalise hädavajaliku ravi puhul;
4. Toetuse taotlemine

4.1. Taotlus toetuse saamiseks taotleja esitab Sotsiaalabiametile hiljemalt jooksva aasta 1. detsembriks.

4.2. Toetuse taotlusele tuleb lisada taotlust põhjendavate dokumentide koopiad (algupärased dokumendid näidata taotluse esitamisel):

4.2.1. Taotleja isikutunnistus, leibkonnas olevate laste sünnitunnistused;

4.2.2. Tõendid leibkonna koosseisu ja sissetulekute kohta; sissetulekute hulka ei arvata sotsiaalhoolekande seaduses, puuetega inimeste sotsiaaltoetuste seaduses ja käesolevas määruses sätestatud sotsiaaltoetusi ning ühekordseid riiklikke toetusi;

4.2.3. Tõend töötamise või mittetöötamise kohta;

4.2.4. Tõend toimetulekutoetuse saamise kohta taotluse esitamise ajal (punktis 2.1.1 loetletud isikute puhul);

4.2.5. Käesoleva määruse punktis 3.1.2 nimetatud põhjuse puhul vastava asutuse poolt väljaantud kontrollakt;

4.2.6. Käesoleva määruse punktis 3.1.3 nimetatud põhjuse puhul saadud meditsiinilise teenuse tõend koos teenuse maksumusega, tõend antud teenuse kompenseerimisest/kompenseerimata jätmisest (sellisel puhul kompenseerimata jätmise põhjuse ära näitamisega);

4.3. Taotlust menetleval ametnikul on vajaduse korral õigus ja kohustus hankida lisainformatsiooni ja nõuda taotlejalt täiendavaid andmeid.

4.4. Juhul, kui taotleja ei saa taotluses esitatud asjaolud kinnitada dokumentaalselt, kinnitab tema seda oma allkirjaga.

5. Toetuse määramine.

5.1. Toetuse saamise taotluste vaatab läbi ja toetuse eraldamise või mitte eraldamise kohta otsustab Sotsiaalabiameti sotsiaaltöötajatest koosnev komisjon, mille koosseisu kinnitab Sotsiaalabiameti direktor. Komisjonis on vähemalt 3 liiget. Otsuse toetuse eraldamise kohta komisjon võtab vastu vaid juhul, kui taotleja enese ja tema leibkonna ressursid on ammendatud.

5.2. Toetuse määramise või sellest keeldumise otsuse kinnitab Sotsiaalabiameti direktor või asetäitja. Otsust kinnitatakse hiljemalt 30 päeva jooksul peale taotluse või viimase nõutud dokumenti esitamisest.

5.3. Otsus taotluse rahuldamata jätmise kohta koos vastava põhjendusega tehakse taotlejale teatavaks viie tööpäeva jooksul, arvates otsuse tegemise päevast.

5.4. Taotluse läbivaatamisel ja otsuse vastuvõtmisel komisjon määrab ka toetuse suurust. Toetuse suurus sõltub iga taotleja iseseisvast toimetulekuvõimest ja ei või ületada 100% taotleja poolt kantud kuludest käesoleva korra mõttes.
6. Toetuse maksmine.

6.1. Määratud sotsiaaltoetus kantakse 10 tööpäeva jooksul otsuse tegemisest toetuse taotleja taotluses näidatud pangakontole, makstakse sularahas sotsiaalosakonna kassast või kantakse teenust osutava isiku või asutuse pangakontole vastavalt käesolevas määruses sätestatule.

6.2. Ebaseaduslikult või valeandmete esitamise tagajärjel saadud toetust tagastatakse seadusega ettenähtud korras.

7. Arvestus ja järelevalve

7.1. Toetuse maksmiseks eraldatud vahendite kasutamise üle peab arvestust Sotsiaalabiamet.

7.2. Toetuste maksmiseks eraldatud vahendite kasutamist kontrollib Narva Linnavalitsus.
8. Jõustumine.

8.1. Määrus jõustub seadusega sätestatud korras.

Mihhail Stalnuhhin

„      „ _________ 2004 nr. _______

Eelnõu „Narva linna eelarvest täiendava sotsiaaltoetuse maksmise kord“ kinnitamine.

Sotsiaalhoolekande seaduse (RT I 1995, 21, 323; 2001, 98, 617; 2002, 53, 336; 61, 375; 64, 393; 90, 521; 2003, 58, 388; 75, 498; 88, 591; RT III 2004, 5, 45; RT I 2004, 27, 180; 89, 603, 604 ja 605; 2005, 9, 34; 18, 106) § 23 punkti 1 alusel
Narva Linnavalitsus otsustab:

1. Nõustuda esitatud Narva Linnavolikogu määruse eelnõuga.

2. Volitada hr. Aleksander Ljudvig’u, Narva linna Sotsiaalabiameti direktorit antud küsimust kanta ette Narva Linnavolikogu istungil.

Tarmo Tammiste





Ants Liimets

Linnapea






Linnasekretär

Hr. Tarmo Tammiste

Linnapea

Narva Linnavalitsus

Peetri plats 5, 20308

TAOTLUS.
2005.a-ks on Sotsiaalabiameti eelarves ettenähtud 33 749 400 kr. (k.a. 2004.a. jääk 3 475 800 kr.). Seisuga 27.05.2005.a. toimetulekutoetuse väljamaksmiseks on kulutatud 11 414 803 kr. Vahendite jääk on 22 334 597 kr. 2005.a. lõpuni toimetulekutoetuse väljamaksmiseks oodatav summa on umbes 18 500 000 kr. Oodatav toimetulekutoetuse vahendite jääk 2005.a. lõpuks on 3 800 000 kr.

Sotsiaalhoolekande seaduse (RT I 1995, 21, 323; 2001, 98, 617; 2002, 53, 336; 61, 375; 64, 393; 90, 521; 2003, 58, 388; 75, 498; 88, 591; RT III 2004, 5, 45; RT I 2004, 27, 180; 89, 603, 604 ja 605; 2005, 9, 34; 18, 106) § 23 lõige 1 näeb ette, et linnavalitsus võib määrata ja maksta täiendavaid sotsiaaltoetusi kohaliku omavalitsuse eelarvest kohaliku omavalitsuse volikogu kehtestatud tingimustel ja korras.
Kuna toimetulekutoetuse väljamaksmiseks mõeldud summa on ettenähtud just abivajavate inimeste toimetuleku soodustamiseks, Sotsiaalabiamet on arvamusel, et 2005.a. toimetulekutoetuse eelarve oodatavat jääksummat on võimalik kasutada abivajavate isikute igapäevase eluga toimetulemise soodustamiseks Narva Volikogu poolt kehtestatud tingimustel ja korras.

Seega Sotsiaalabiamet pakub Linnavalitsusele läbivaatamiseks ja edaspidi Volikokku esitamiseks eelnõu „Narva linna eelarvest täiendava sotsiaaltoetuse maksmise kord “.

Eelnõu järgi täiendava toetuse saajatena on järgmised sihtgrupid:

- leibkonnad, kes enne taotluse esitamist 6 kuud järjest saavad toimetulekutoetust;

- leibkonnad, mille kõik liikmed saavad töövõimetus- või vanaduspensioni ja ei tööta.
Toetus on mõeldud 

- Laste suvelaagri tuusikute finantseerimiseks;

- Gaasipliitide ja gaasiboilerite vahetamise hädavajadusel;

- Hammaste proteesimisel, pikaajalise hädavajaliku ravi puhul, erivajadustega (töövõimetute) inimeste arengut ning rehabilitatsiooni toetamine nende taaskohanemiseks ühiskonnaga;

- Lastele toitlustamise korraldamiseks
Küttegaasi ohutuse seadus (RT I 2002, 49, 311; RT I 2003, 88, 594; RT I 2004, 18, 131; RT I 2004, 19, 133; RT I 2004, 30, 208) ei luba alates 01.07.2005.a. valmistaja poolt etteantud kasutusaja (15 aastat )ületanud gaasiseadmete kasutamist. Kasutamine on erandina lubatud vaid siis, kui seadmete omaniku või –valdaja poolt tellitud Tehnokontrollikeskuse kontroll, mis tõendab seadmete ohutust. Tehnilise Järelvalve Inspektsioon on kohustatud ohtliku seadme kasutusest kõrvaldama ning gaasimüüja ei tohi gaasiga varustada mittekorras seadmeid. Gaasiseadmete ohutuse eest vastutab nende omanik või valdaja.

OÜ Tehnokontrollikeskuse monitooringu andmetel (Eesti Gaasi kodulehekülg www.gaas.ee, seisuga 27.05.2005.a.)on igas majas eluohtlikke gaasiseadmeid või ühiskasutuses olevat mittekorras torustikku. Korteriomanikele või –valdajatele kuuluvad gaasiseadmed, eriti gaasiveesoojendid on enamuses amortiseerunud ja nende kasutamine on ohtlik Teie isiklikule varale ja tervisele. Vähekindlustatud isikute puhul nimetatud seadmete vahetamine omal arvel on väga raskendatud. Isikud, kelle põhiliseks sissetulekuks on toimetuletoetus, pension töövõimetuse kaotamise tõttu, vanaduse pension, ei ole võimelised iseseisvalt soetada gaasiseadmeid ning vajavad kohaliku omavalitsuse toetust.

Selle isikute kategooriale on ka kättesaamatud stomatoloogi hädavajalikud teenused, eriti pikkaajaline ravi ning proteesimine ja samuti liikumisabivahendite ja proteeside soetamine.
Riskigruppi kuulavad ka lapsed vähekindlustatud peredest pärast õppeaasta lõppemist suve perioodiks nad jäävad ilma normaalse toitlustamiseta, kuna kooliajal saavad nad tasuta või soodsa koolisööki.
Eelmistel aastatel Sotsiaalabiamet korraldas laste toitlustamist erinevate vormide kaudu linna piires:

· Kooli - ja linnalaagrites

· Noortekeskustes

· Eesti Punase Risti Narva osakonnas

2005.a. suvel laste toitlustamist kavatsemise korraldada järgnevalt:

2 gruppi 30 last:

· Esimene grupp aadressil Kreenholmi tn. 32 ja 40 asuva lastetoa baasil. Toitlustamist korraldab Narva Laste Varjupaik.

· Teine grupp aadressil Võidu tn. 17 asuva lastetoa baasil. Toitlustamist korraldab Partisani tn. 4 söökla.

Toitlustamine – hommiku- ja lõunasöök. Maksumus 20 krooni.

Kokku nõutakse vahendeid summas 50 400 krooni.

Lugupidamisega

Aleksander Ljudvig

Direktor
